שאלה: לדבר עם בן - זה מעולה!: קודם כל יישר כוח גדול באמת על כל העבודה הזאת שלכם!!! אתם פשוט מצילים אנשים!! (מניסיון. ).) ככה, אני ממש צריכה ואפילו חייבת חיזוקים בתחום שבינו לבינה. קשה לי!!!!!!!!!! מאוד!!!!!!!!!! אני ממש אשמח אם תוכלו להתייחס בין השאר לענין הזה של לדבר קצת עם הבנים בסניף כשיוצא, אבל לא רק דברים שצריך, אלא גם ואולי בעיקר- סתם בשביל הקטע. סתם לדוגמא- כשארגנו את השוק פורים של הסניף, במסע פסח ודברים כאלה. בתכל ס זה כיף. וגם (ואולי בעצם-הרוב זה) שהם מקשיבים לפעמים יותר מחברות שלי. אני יודעת שקשר עכשיו יכול להזיק בגלל שיש לו השלכות לעתיד, אבל עדיין. אני ממש אשמח לחיזוקים בעניין. ולאחרונה אני שמה לב שאני יותר ויותר צריכה אותם. שלחתי את זה כמה פעמים ואני ממש אשמח אם תוכלו לענות לי מראש:)
תשובה: נשמה! וואו! וואו! וואו! בואנה, כמה נחת את גורמת לקב"ה בשאלה שלך! תאמיני לי, אין לאבא עונג יותר גדול מזה שהבת שלו רוצה להתקרב אליו! בניגוד למה שאמרו לנו הרבה פעמים באולפנה או בתיכון ש"לדבר עם בנים זה לא טוב" תני לי להפתיע אותך - לדבר עם בן זה ה-דבר! זה מעולה! כאילו, מה תעשי כשתתחתני עם בעלך המהמם? את רוצה שהוא לא ידבר איתך וכל הזמן רק יהמהם? רק שכמו שאת אומרת, וכמו כל דבר בחיים השאלה היא מתי? יש משהו עצום בכוח הדיבור שלנו. זה כוח שמקרב בין אנשים. שיוצר חיבור עמוק מאוד. ובין בנים לבנות, בכלל אין מה לדבר. ואם זה בשעות הקטנות של הלילה   הו הא! אין כמו השעות האלו כדי להרגיש שאת נמצאת בתוך אגדה! את מרגישה כל כך בשמים כשאת מדברת איתו כי הוא גורם לך להתקרב לקב"ה. לא משנה על מה תדברו   גם אם זה על בבא וגם אם זה על סלים   את תרגישי שאת נוגעת בכוכבים, כאילו בלעת את התרד של פופאי (כן, כן, עכשיו חשפתי את גילי האמיתי. אם את לא יודעת מי זה, חפשי בגוגל) וכל זה למה? כי את יוצרת חיבור במקום שבו הקב"ה הכי רוצה שיהיה חיבור   בין איש לאישה. רק כך העולם יכול להמשיך להתקיים, אם לא היה נחמד לדבר עם בנים ולא היינו רוצים בזה, גם לא היינו מתחתנים ומקימים משפחה. אז למה לא לדבר עם כל בן? כמו שאמרנו, הכול שאלה של מתי? ואני אסביר, נגיד מביאים לך מזוודה עם אוצר. אבל מה אוצר, אוצר רציני, נגיד מיליון דולר. סוגרים ת מזוודה, מביאים לך אותה ואומר לך: שמעי נשמה, אנחנו מביאים לך את המזוודה הזאת. כולה שלך. יש איזה כיף! רגע, יש תנאי אחד. הכסף שלך. רק שאת יכולה לפתוח את המזוודה רק עוד שנה. אחרי שנה אנחנו נבוא לבדוק. אם יהיו טביעות אצבע על הכסף   אנחנו לוקחים לך את הכל. אם תצליחי לא לגעת ולא לפתוח את המזוודה   את זוכה בהכל. מה היית עושה? טוב, זה די ברור. מחזיקה את עצמך בשיניים כדי לא לפתוח את המזוודה. זה כולה שנה, ואח"כ הכל שלך. לא שווה? אז אותו הדבר בחיים. מחכה לך אוצר. גם בלי להכיר אותך או אותו אני חותמת לך על זה ב-100. ואומר לך הקב"ה   שמעי נשמה. אני מביא לך את האוצר הזה. כולו שלך. רק מה? את לא יכולה לפתוח את זה עכשיו. אם תתחילי לפתוח ולפתח את כל העסק של דיבור עם בנים, מה יישאר לך? ככל שאת מדברת עוד ועוד עם בנים, או אפילו עם בן אחד בלבד, את מבזבזת את הכוחות שלך, את מבזבזת את העוצמה שטמונה בדיבור עם מישהו. כי אולי עכשיו זה מיוחד, אבל ברגע שתתרגלי זה כבר יהפוך להיות סתם עוד משהו. אז מה את עושה? פשוט זוכרת את זה. זוכרת שאת שומרת את הכוחות שלך למישהו המיוחד, לאוצר שלך. ובכל פעם שאת רוצה לדבר עם בן   פשוט תזכירי לעצמך את זה. את לא צריכה לצעוק או לתלות שלט: בנים, אל תדברו איתי. את פשוט צריכה לחיות את המטרה. חוצמזה, את צריכה לנצל את ההזדמנות שיש לך עכשיו. ההזדמנות לבנות את עצמך, את האישיות שלך. להכיר את מי שאת, לבחור את הבית שאת רוצה שיהיה לך, את הבעל שאת רוצה שיהיה לך. לבדוק מה את רוצה לעשות כשתהיי גדולה, מה השאיפות והמטרות שלך. כי רק ככה, כשיגיע הזמן לפתוח את האוצר   את תהיי הכי מוכנה שיש! אז נשמה, מברכת אותך בהרבה כוחות ובהרבה אמונה! שבע"ה תזכי לדבר (והרבה) עם בעלך ולהתקרב עוד אל ה! ואם תרצי עוד לדבר, אני כאן במייל - אז בשמחה. בת-חן batchenoh gmail.com